તું શું જુએ છે તેમ કહીને યુવકે મૂકેશકુમારને લોખંડનું સાધન માર્યું હતું ત્યારબાદ યુવકે પથ્થર લઇને મૂકેશકુમારને મારવા માટે દોડ્યો હતો. મૂકેશકુમાર દોડતા દોડતા ગુરુકૃપા ટ્રાવેલ્સની ઓફિસમાં ધૂસી ગયા હતા. જ્યાં ઉશ્કેરાયેલો યુવક તેના બે મિત્રોને લઇને ધૂસી ગયો હતો અને તેમની સાથે મારપીટ કરવા લાગ્યો હતો. મૂકેશકુમારનું માથું દબાવીને ત્રણેય યુવકોએ ગડદાપાટુનો માર માર્યો હતો અને તેમની 50 હજાર રૂપિયાની સોનાની ચેઇન લૂંટીને ફરાર થઇ ગયા હતા. મૂકેશકુમારે પોલીસ કંટ્રોલમાં ફોન કર્યો હતો. જેમાં નરોડા પોલીસે ઘટનાની ગંભીરતા લઇને ઘટના સ્થળે પહોંચી ગઇ હતી અને અંતે ત્રણ યુવકો વિરુદ્ધમાં લુંટની ફરિયાદ દાખલ કરી હતી.